text: "Bien vous sera guerredonné,
   Se je vif, or n'en soit douté,"
   Dist Cléomadès, "ce sachiez.
   Au partir de ci vous traiez
   Droit devers le bon roi Carmant
   Et li dites mon couvenant
   Si que vous savez que il va."
   Et cil dist k'ainsi le fera ;
   Car il set toute la besoigne.
   "Ne soiez jà de ce en soigne,"
   Fait il ; "car maint lie[z] cueur ferai
   Quant à Chastel Noble venrai.
   Sor moi ceste chose metez
   Et d'autre besoigne pensez,
   Ne jà de cesti ne soigniez.
   Seürement la me laissiez."
   PageV02P133
   Cléomadès li devisa
   Tout ainsi que proposé a ;
   Conment de là s'en cuide aler,
   Par quoi miex sache recorder
   Au roi Carmant et à autrui
   Toute la verité de lui.
   Ne vous puis pas tout deviser
   Lor paroles, ne recorder.
   Quant son point vit, de là se part
   Cléomadès. Moult li fu tart
   Que de Salerne partis fust
   Et que Clarmondine r'eüst
   Vers lui, et k'en fust resaisis.
   C'ert ses desirs et ses avis.
  